Karácsond Községi Önkormányzat Képviselő-testületének

10/2016. (XII.13.) önkormányzati rendelete

a szociális tüzelőanyag juttatásról

Karácsond Községi Önkormányzat Képviselő-testülete Alaptörvény 32. cikk (2) bekezdésében meghatározott feladatkörében eljárva következőket rendeli el:

1. §

A helyi önkormányzatok szociális célú tüzelőanyag vásárlásához kapcsolódó kiegészítő támogatásként a központi költségvetés 220 q barnakőszén támogatást biztosított Karácsond Községi Önkormányzat számára.

2. §

1. Az önkormányzat 3 qbarnakőszént biztosít
2. a szociális igazgatásról és szociális ellátásokról szóló 1993. évi III. törvény szerinti

aa) aktív korúak ellátására,

bb) időskorúak járadékára,

cc) települési támogatásra jogosultak számára.

1. a gyermekek védelméről és a gyámügyi igazgatásról szóló 1997. évi XXXI.

törvényben szabályozottan halmozottan hátrányos helyzetű gyermeket nevelő család számára.

(2) Az önkormányzat 3 q barnakőszenet biztosít jövedelem határtól függetlenül

1. a tartósan beteg gyermeket nevelő családok számára,
2. a 3 vagy több gyermeket nevelő családok számára,
3. a tartósan súlyos beteg, valamint fogyatékos személyek és
4. mindazon kérelmezők számára, akik létfenntartása, megélhetése veszélyeztetve van.

(3) A kérelmek elbírálásánál előnybe kell részesíteni a 2. § (1) bekezdésben meghatározott igénylőket.

(4) Ugyanazon lakóingatlanon élők esetén csak egy jogcímen vehető igénybe támogatás, függetlenül az ott élő személyek és háztartások számától.

3. §

1. Nem jogosult szociális célú tüzelőanyag támogatásra – függetlenül a 2. §-ban meghatározott feltétel teljesülésétől – az a személy, család, aki olyan ingatlanban lakik, amely barnakőszénnel nem fűthető.
2. Nem nyújtható támogatás az üresen álló, nem lakott ingatlanra, amelyben életvitelszerűen senki nem él.
3. A támogatás forrása a központi költségvetésből az önkormányzat számára megállapított 698 500 Ft összegű támogatás és 139 700 Ft összegű önkormányzati saját forrás, továbbá a helyközi és helyi szállítási költség. A forrás felhasználását követően a kérelmeket – a rendeletben meghatározott feltételnek való megfelelőségtől és határidőtől függetlenül – el kell utasítani.

4. §

(1) A támogatás megállapítása iránti eljárás a rendelet 1. melléklete szerinti kérelemre indul.

(2) A kérelemhez mellékelni kell a jogosultságot igazoló okiratot.

(3) A kérelmeket 2017. január 6–ig lehet a Karácsondi Polgármesteri Hivatalhoz benyújtani.

(4) A kérelmek elbírálásáról 2017. január 20-ig Karácsond Községi Önkormányzat Szociális és Településfejlesztési Bizottsága határozattal dönt.

(5) A Szociális és Településfejlesztési Bizottság döntését követően 2017. február 15-ig a polgármester gondoskodik a tüzelőanyag kiszállításáról.

(6) A tüzelőanyag átvételét a jogosult a rendelet 2. mellékletét képző átvételi elismervény aláírásával igazolja.

5. §

(1) A támogatás igénybevételének jogosságát, valamint a tüzelőanyag felhasználását a polgármesteri hivatal ellenőrzi.

(2) Amennyiben az ellenőrzés megállapítása szerint a kérelemben valótlan adat szerepel, vagy a kérelmező által lakott ingatlan barnakőszénnel nem fűthető, a kérelmező a tüzelőanyag költsége és a szállítás költsége összegét köteles az önkormányzat számlájára befizetni.

(3) Amennyiben az ellenőrzés alkalmával megállapítást nyer, hogy a támogatásként megítélt tüzelőanyagot a kérelmező nem lakóingatlanának fűtésére használja fel, vagy eladja, a tüzelőanyag értékét, valamint szállítási költségének háromszorosát köteles az önkormányzat számlájára befizetni.

6. §

A rendelet kihirdetését követő napon lép hatályba, hatályát veszti a 9/2015. (X. 28.) önkormányzati rendelet.

Karácsond, 2016. december 12.

Földi Csaba Forgó Istvánné

polgármester jegyző

Kihirdetve:

2016. december 13.

Forgó Istvánné jegyző

1. **melléklet**

**a szociális tüzelőanyag juttatásról szóló 10/2016. (XII.13.) önkormányzati rendelethez**

Kérelem szociális tüzelőanyag igénylésére

Név:...............................................................................................................................................

Anyja neve:...................................................................................................................................

Születési hely:......................................................idő:...................................................................

Lakóhely:........................település.......................................................közterület............házszám

1/ A szociális igazgatásról és szociális ellátásokról szóló 1993. évi III. törvény szerint jogosult vagyok

a) aktív korúak ellátására,

b) időskorúak járadékára,

c) települési támogatásra.

2/ Családunk a gyermekek védelméről és a gyámügyi igazgatásról szóló 1997. évi XXXI. törvényben szabályozottan halmozottan hátrányos helyzetű gyermeket nevelő családnak minősül.

3/ Kérelmemet a következőkre alapozom:

a) tartósan beteg gyermeket nevelek,

b) 3 vagy több gyermeket nevelek,

c) tartósan súlyos betegnek, vagy fogyatékosnak minősülök,

d) létfenntartásom veszélyeztetve van a következő indokok alapján:

 ………………………………………………………………………………………………..

 ………………………………………………………………………………………………..

(a kívánt rész aláhúzandó, 1/ a), b), 3/ a), b), c), d) pont esetén a kérelem mellé a szükséges igazolás is benyújtandó)

Kelt: .............................................................

 ........................................................

 kérelmező aláírása

1. **melléklet**

**a szociális tüzelőanyag juttatásról szóló 10/2016. (XII.13.) önkormányzati rendelethez**

**Átvételi elismervény**

……………………………………………………….(név) Karácsond,…………………..utca ………. szám alatti lakos aláírásommal elismerem, hogy a mai napon a Karácsond Községi Önkormányzat Képviselő-testülete szociális tüzelőanyag juttatásról szóló 10/2016. (XII. 13.) önkormányzati rendelete alapján természetbeni juttatásként megállapított 3 q mennyiségű barnakőszént átvettem.

Nyilatkozom, hogy a szociális tüzelőanyag juttatásról szóló 10/2016. (XII.13.) önkormányzati rendelet 1 példányát átvettem és tartalmát megismertem.

Karácsond, 2017. …………………………. hó ……. nap

 ………………………………. ……………………………………

 **átadó átvevő**